Izvolitev podpredsednikov (prvo, drugo in tretje glasovanje) 
József Szájer
gospod predsednik, vprašal bi, ali za glasovanje obstajajo kakšne najmanjše zahteve.
Predsednik
Gospod Szájer, ni najmanjšega števila: lahko pustite eno osebo ali dve osebi; ni pomembno.
Predsednik
Dragi kolegi, dovolite mi, da na začetku povem nekaj besed. Med prekinitvijo seje sem izvedel, da je bil v Natovi misiji v Afganistanu ubit italijanski vojak. Pred njim je prejšnji mesec umrlo 15 britanskih vojakov. Menim, da se moramo vedno spominjati naših moških in žensk v oboroženih silah, ki so na misijah v tujini, pogosto v nevarnih situacijah, da bodo vedeli, da niso pozabljeni.
(Aplavz)
Véronique De Keyser
(FR) Gospod predsednik, resnično mi je žal, toda ali bi lahko zaradi jasnega glasovanja, ker nimamo zaslona in smo poskušali slediti vašemu podajanju izidov, prosim, še enkrat počasneje prebrali imena in glasove?
Daniel Cohn-Bendit
Gospod predsednik, dajte številke na zaslon, da jih lahko vsi vidimo. Ni preveč težko.
(Aplavz)
Bernd Posselt
(DE) Gospod predsednik, izrecno vas pozivam, da pozvonite, saj vidim, da številnih poslancev iz vseh skupin ni tu. Mnogi mislijo, da je glasovanje šele ob 19.30. Zato bi vas prosil, da še enkrat pozvonite.
